Wikipedia Zero. Wikipedia Zero — Vikimedia Jamgʻarmasining Vikipediyadan bepul foydalanish imkonini yaratishga qaratilgan loyihasi. Loyihaga 2012-yilda asos solingan boʻlib, unda asosan rivojlanayotgan mamlakatlar ishtirok etadi. Wikipedia Zero kelib chiqishiga Facebook Zero turtki boʻlgani aytiladi. Loyihada ishtirok etayotgan aksariyat mamlakatlarda Vikipediyaning mobil versiyasidan foydalanish yoki ensiklopediya sahifalarini zero.wikipedia.org manzili orqali ochish bepul. Baʼzi mamlakatlarda boʻlsa mobil versiya yoki zero.wikipedia.org orqali kirish bepul xolos.